Cuneiform Tablet VS 26 117 (VAT 9216)
Cuneiform tablet, dated to the Old Assyrian Period (ca. 1950-1850 BC).
Genre: judgement
Transliteration:
kà-ru-um dí-nam i-dí-in-ma ṭup-pá-am ša 4 ma-na KÙ.BABBAR ša a-na e-bu-ṭim PUZUR₄.IŠTAR DUMU a-ta-a-a a-na pu-šu-ke-en₆ i-dí-nu-ni ma-ru DUMU PUZUR₄.IŠTAR DUMU a-ta-a-a ù um-mì-a-nu ṭup-pá-am i-du-nu-šu-ma i-du-a-ak a-na 1 ma-na KÙ.BABBAR DIRI ša pu-šu-ke-en₆ ša il₅-qé-ú-ni iš-tí la-qí KÙ.BABBAR pu-šu-ke-en₆ e-ta-wu KIŠIB kà-ri-im kà-ni-iš i-ta-ma pu-šu-ke-en₆ i-na GÍR ša a-šur 4 ma-na KÙ.BABBAR ša PUZUR₄.IŠTAR a-na e-bu-ṭim i-dí-nu-šu-ni 3 ma-na KÙ.BABBAR ù 0.33333 ma-na ša a-na ší-a-ma-tim i-dí-nu-šu-ni ší-a-ma-tum₈ ù e-bu-ṭum i-na ke-na-tim lu ga-am-ru-šu-ni i-na KÙ.BABBAR a-nim mì-ma i li-bi-a lá i-ba-ší-ú ki-ma ma-ru PUZUR₄.IŠTAR en-nam-a-šur DUMU PUZUR₄.IŠTAR a-bu-ša-lim DUMU e-dí-na-a i-ku-pí-a a-ḫu-šu ki-ma PUZUR₄.IŠTAR aḫ-ša-lim a-šur-SIPA ì-lí-iš-tí-kál ù na-áb-sú-en₆ ki-ma um-mì-a-ni PUZUR₄.IŠTAR i kà-ri-im e-ta-wu